OzLabs/hebrew-wiki-articles huggingface dataset:
פרובינציית ניו ג'רזי

פרובינציית ניו ג'רזי (באנגלית: Province of New Jersey) הייתה אחת משלוש עשרה המושבות בצפון אמריקה שנפרדו מבריטניה בהכרזת העצמאות של ארצות הברית בשנת 1776. המושבה הוקמה לאחר שממלכת אנגליה כבשה את המושבה ההולנדית הולנד החדשה.

== היסטוריה ==
=== הקמת המושבה ===
בשנת 1664 הפכה ניו ג'רזי לשטח אנגלי עם כניסת צי אנגלי בפיקודו של הקולונל ריצ'רד ניקולס למפרץ ניו יורק וכיבוש המושבה ההולנדית כמעט ללא התנגדות.

לאחר מלחמת האזרחים האנגלית חולקו המושבות של אנגליה באמריקה בין המלך צ'ארלס הראשון לאחיו, לימים המלך ג'יימס השני; ניו אינגלנד נותרה בידי צ'ארלס, ואילו אזור מרילנד וניו ג'רזי הועברו לג'יימס. ג'יימס העניק את שטח מדינת ניו ג'רזי לשני אצילים שהיו נאמנים לבית המלוכה במהלך מלחמת האזרחים: סר ג'ורג' קרטרט והלורד ג'ון ברקלי.
[[אוניברסיטת ראטגרס שנוסדה בשנת 1766 כ"מכללת המלכה".]]
ברקלי מכר מחצית מהמושבה שלו ב-18 במרץ 1673 לקבוצה של קווייקרים, בראשות ויליאם פן שביקשו להתיישב באזור. ניו ג'רזי חולקה לשתי מושבות - ג'רזי המערבית וג'רזי המזרחית. חלוקה זו הייתה בתוקף בין 1674–1702, עת אוחדו המושבות ומונה מושל מטעם בית המלוכה לשלוט עליהן.

=== מושבת כתר ===
בשנת 1702 אוחדו מזרח ומערב ג'רזי למושבת כתר ואדוארד הייד, הרוזן השלישי מקלרנדון מונה למושל הראשון של פרובינציית ניו ג'רזי וגם של פרובינציית ניו יורק. המושלים מילאו תפקיד כפול זה עד 1738. כאשר התעורר מתח עם העמים הילידים עקב רכישת המושבה של תומאס פן, מונה לואיס מוריס למושל ניו ג'רזי בלבד. המושל הבריטי האחרון של ניו ג'רזי היה ויליאם פרנקלין, בנו של בנג'מין פרנקלין, בשנים 1763–1776.

פרובינציית ניו ג'רזי הייתה אחת משלוש עשרה המושבות בצפון אמריקה שהכריזו על עצמאותו מממלכת בריטניה הגדולה והקמת ארצות הברית בשנת 1776.

===המהפכה האמריקאית===
ניו ג'רזי הייתה אחת מ-13 המושבות שמרדו נגד השלטון הבריטי במהלך המהפכה האמריקאית.
ב-2 ביולי 1776, יומיים לפני שהקונגרס הקונטיננטלי השני הכריז על עצמאות ארצות הברית משלטון בריטניה, הכריז קונגרס המושבה על עצמו כבית המחוקקים של המדינה, וקיבל את חוקת המדינה. אולם על מנת למנוע מתחים פנימיים בין תומכי ההישארות תחת שלטון בריטניה לבין תומכי העצמאות הכריז הקונגרס כי אם ניו ג'רזי תגיע להסכמה עם בריטניה, החוקה לא תהיה בת תוקף.

נציגי ניו ג'רזי בקונגרס: ריצ'רד סטוקטון, ג'ון וית'רספון, פרנסיס הופקינסון, ג'ון הארט ואברהם קלרק חתמו על הכרזת העצמאות של ארצות הברית.

במהלך מלחמת העצמאות האמריקנית נערכו מספר קרבות במדינה, והיא עברה מידי המורדים לצבא הבריטי ושוב לידי המורדים מספר פעמים. בשל קרבות חשובים אלה מכונה המדינה "צומת הדרכים של המהפכה" ("The Crossroads of the Revolution"). ב-25 בדצמבר 1776 חצה ג'ורג' וושינגטון עם הצבא הקונטיננטלי את נהר הדלאוור ותקף את הכוחות ההסיאנים הבלתי מוכנים שהיו בטרנטון (קרב זה מכונה כיום "קרב טרנטון"). ב-3 בינואר 1777 זכו כוחות האמריקאים בניצחון נוסף בקרב טרנטון השני, והביסו את הפרשים של קורנוואליס. זמן קצר לאחר מכן הפתיע וושינגטון את הכוחות הבריטיים בפרינסטון וכבש את העיר. בקרב מונמאות' לא הצליחו כוחותיו של וושינגטון להביס את כוחותיו של הנרי קלינטון.

בשנת 1783 התכנס הקונגרס הקונטיננטלי באולם נאסאו שבאוניברסיטת פרינסטון ובכך הפכה פרינסטון לבירת ארצות הברית למשך ארבעה חודשים.

== ראו גם ==
* שלוש עשרה המושבות

==קישורים חיצוניים==
* 

ניו ג'רזי
ניו ג'רזי
חסד עליון

חסד עליון הוא אלבום הסולו השלישי של המפיק המוזיקלי והראפר שקל. האלבום יצא לאור ב-2 באוגוסט 2021.

== רקע והוצאה ==
ב-15 באוקטובר 2020 הכריז שקל על אלבום חדש וכי ייצא הסינגל המוביל מתוכו בעמוד האינסטגרם שלו. ב-29 באוקטובר 2020 הוציא את הסינגל, שנקרא "חסד עליון", אותו הפיק יחד עם צוקוש. ב-30 באפריל 2021, יצא הסינגל השני, "קחי אותי לסיני" בהשתתפות עדן דרסו, שגם אותו הפיק יחד עם צוקוש. ב-27 ביולי 2021 חשף שקל את עטיפת האלבום ותאריך יציאתו.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2021
קטגוריה:אלבומי שקל
קטגוריה:אלבומים בעברית
אאוזינופיליה

אאוזינופיליה (באנגלית: Eosinophilia) היא מצב בו ספירת האאוזינופילים בדם ההיקפי עולה על 500 תאים למיקרוליטר<ref name="Eosinophilic Disorders"></ref>. ישנן מספר סיבות ידועות לאאוזינופיליה, כשהשכיחות ביותר שביניהן כוללות סוג של תגובה אלרגית או זיהום טפילי. האבחנה של אאוזינופיליה מתבצעת באמצעות בדיקת ספירת דם מלאה (CBC), אך הליכי האבחון המכוונים לסיבה שגרמה למצב זה משתנים בהתאם למצבים החשודים. בדרך כלל אין צורך בספירת אאוזינופילים מוחלטת אם ספירת הדם המלאה מראה אאוזינופיליה ניכרת<ref name="Merck"></ref> . ניתן לסווג אאוזינופיליה לפי הגורם למצב, אאוזינופיליה אינטרינזית (פנימית) מתארת מצב בו האאוזינופיליה קשורה לגורם לאאוזינופיליה במח העצם לואקסטרינזית (חיצונית) עקב גורם מחוץ למח העצם<ref name="Simon" />. הטיפולים לאאוזינופיליה תלויים בסיבה הבסיסית למצב, כשהטיפול באאוזינופיליה אידיופטית הוא באמצעות סטרואידים. אאוזינופיליה אינה הפרעה (אלא רק סימן), אלא אם כן היא אידיופטית<ref name="Merck" />.

ספירת האאוזינופילים התקינה בדם אנושי נעה בדרך כלל בין 100–500 לכל/µL. שמירה על רמות אלה נובעת מאיזון בין ייצור אאוזינופילים על ידי תאי האב של האאוזינופילים במח העצם המכונים CFU-Eos לבין תנועה של אאוזינופילים במחזור הדם דרך ורידים פוסט-נימיים לרקמות. אאוזינופילים מייצגים אחוז קטן מהלוקוציטים בדם ההיקפיים (בדרך כלל פחות מ-8%), והם בעלי זמן מחצית חיים במחזור הדם של 8–18 שעות בלבד. עם זאת, ברקמות, זמן מחצית החיים שלהם הוא כמספר שבועות לפחות<ref name="pmid2953511"></ref><ref name="pmid27866580"></ref>
. באופן לא פורמלי, רמות האאוזינופילים בדם נחשבות לרוב כעלייה קלה כמספרם בין 500-1,500 תאים למיקרוליטר, רמות גבוהות בינונית בין 1,500-5,000 למיקורליטר, וגבוהות באופן חמור כאשר הן גבוהות מ-5,000 תאים למיקרוליטרק. העלייה במספר האאוזינופילים בדם יכולה להיות חולפת, מתמשכת, חוזרת או מחזורית<ref name="pmid28112388"></ref><ref name="pmid29044676"></ref>. היפראאוזינופיליה היא רמת אאוזינופילים בדם של מעל 1,500 תאים למיקורליטר. עלייה ניכרת במספר האאוזינופילים של רקמות שאינן בדם שהבחינו בבדיקה היסטופתולוגית היא אבחנה לאוזינופיליה של רקמות<ref name="Simon"></ref>.

אאוזינופילים שייכים למשפחת התאים הגרנולוציטים ומתפקדים לנטרול פתוגנים פולשים, בעיקר טפילים ותולעים טפיליות, אך גם סוגים מסוימים של פטריות ווירוסים. הם גם משתתפים בתהליך דחיית שתל, מחלת השתל נגד המאכסן והריגת תאים סרטניים. כחלק מתפקידים אלו, אאוזינופילים מייצרים ומשחררים מגוון רדיקלים חופשיים (למשל היפוברומיט, חומצה היפוברומית, סופראוקסיד ופראוקסיד) וציטוקינים, כמוקינים, גורמי גדילה, מתווכי שומנים (למשל לויקוטריאנים, פרוסטגלנדינים, גורם מפעיל טסיות) וחלבונים רעילים (למשל מטלופרוטאינים, חלבון בסיסי עיקרי, חלבון קטיוני אאוזינופיל, פרוקסידאז אאוזינופיל, ונוירוטוקסין הנגזר מאוזינופיל). חומרים כימים אלו משמשים להשרות תגובות חיסוניות ודלקתיות חזקות ההורסות פתוגנים פולשים, רקמות זרות ותאים ממאירים. כאשר ייצור האאוזנופילים מופעל יתר על המידה, אאוזינופילים עלולים לנתב את החומרים הכימים הללו לעבר רקמות רגילות, מצב העלול לגרום לפגיעה חמורה באיברים כמו הריאה, הלב, הכליות והמוח<ref name="pmid23453213"></ref><ref name="pmid27226792"></ref>.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מחלות דם והפרעות במנגנון החיסון
טייסת 633

טייסת 633 (באנגלית: 633 Squadron) הוא סרט מלחמה בריטי משנת 1964, בבימויו של ולטר גראומן, עם קליף רוברטסון וג'ורג' צ'קיריס בתפקידים הראשיים.

התסריט נכתב בידי ג'יימס קלאוול והווארד קוץ' והוא מבוסס על הרומן "טייסת 633 של פרדריק סמית' משנת 1956.

העלילה היא בדיונית - תקיפה של טייסת מטוסי מוסקיטו על מפעל גרמני לייצור דלק מוצק בנורווגיה בעת מלחמת העולם השנייה.

זה סרט התעופה הראשון שצולם בצבע ועל מסך רחב בשיטת Panavision.

המוזיקה נכתבה על ידי המלחין הבריטי רון גודווין והפכה פופולרית בעולם ובפרט בתזמורות של חיל האוויר המלכותי.

==תקציר העלילה==
רוי גרנט (קליף רוברטסון) הוא מפקד "טייסת 633" של חיל האוויר המלכותי, טייסת של מפציצי דה הבילנד מוסקיטו. לאחר שהם חוזרים מטיסת הפצצה ומתכוננים לחופשה קצרה, הוא נקרא דחוף למפקד הבסיס דייוויס (הנרי אנדרוז).

דייוויס מסביר לו כי על הטייסת לצאת למבצע צבאי סודי וחשוב לקראת הפלישה לנורמנדיה. בנורווגיה נמצא מפעל לייצור דלק מוצק לטילים שיכולים לשבש את הנחיתה. המפעל נמצא בקצה של פיורד כ-20 ק"מ מצפון לברגן, מתחת לצוק סלע גדול. הפיורד מרושת כולו בתותחי נ"מ. לקראת המבצע יתאמנו הטייסים בעמק גלן קו בסקוטלנד הדומה בצורתו לפיורד בנורווגיה.

כדי לפעול נגד עמדות הנ"מ מוטס לבריטניה אריק ברגמן (ג'ורג' צ'קיריס), לוטננט בצי המלכותי הנורווגי ומפקד המחתרת הנורווגית. הגרמנים מגבירים את השמירה על המפעל ועל ג'ורג' מוטלת המשימה לטוס בחזרה לנורווגיה, לגייס עוד מתנדבים למחתרת ובעת הפעולה, להשמיד את עמדות הנ"מ.

אריק פוגש במקום את אחותו הילדה (מריה פרשי) שהגיעה לבריטניה בסירה, מכיר אותה לרוי ומתפתחת ביניהם אהבה.

רוי מאמן את טייסיו במשימת ההפצצה. מטוס אחד נתקל בצוק ומתרסק.

ג'ורג' מוצנח בנורווגיה אך כעבור זמן קצר מגלים אותו הגרמנים, מתפתח קרב והגרמנים שובים אותו ומחסלים את כל חבריו. ג'ורג' מובא לחקירה בגסטפו נחקר על ידי אשת גסטפו (אן רידלר) ועובר עינויים קשים.

דייוויס מטיל על גרנט להפציץ את מטה הגסטפו ולהרוג בדרך זו את ג'ורג' בטרם יגלה את סודות המבצע. גרנט יוצא עם הטייס ביסל (סקוט פינץ'), הם הורסים את מטה הגסטפו אך מטוסם נפגע וגרנט מצליח בקושי להגיע לבסיס. ביסל מוצא מהמטוס הבוער ומאבד את מאור עיניו.

הטייסת יוצאת למבצע. דייוויס מקבל ידיעה שכל לוחמי המחתרת חוסלו והגרמנים ממתינים למטוסים בעמדות הנ"מ. הוא נותן אפשרות לגרנט לחזור לבסיס אך גרנט מחליט להמשיך.

רק מטוסים מעטים מצליחים להטיל פצצות על הצוק וכולם לבסוף או נופלים מאש הנ"מ או מתרסקים על הצוק. לבסוף הצוק מתמוטט וקובר תחתיו את המפעל. גרנט הפצוע מצליח להנחית את מטוסו ובעזרת הנווט הופקינסון (אגנוס לני) ואיכר מקומי הוא מוצא מהמטוס הבוער ומאבד את הכרתו (בספר הם נופלים בשבי הגרמנים). דייוויס מגדיר את המבצע כהצלחה למרות אובדן כל הטייסת.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קליף רוברטסון
|רוי גרנט
|מפקד טייסת
|-
|ג'ורג' צ'קיריס
|אריק ברגמן
|מפקד מחתרת
|-
|מריה פרשי
|הילדה ברגמן
|אחותו של אריק
|-
|הנרי אנדרוז
|דייוויס
|סגן מרשל אוויר
|-
|דונלד יוסטון
|דון בארט
|מפקד כנף
|-
|אגנוס לני
|הופקינסון
|נווט
|-
|סקוט פינץ
|ביסל
|טייס
|}

==קישורים חיצוניים==

*[https://www.youtube.com/watch?v=y09ssRENr9I קדימון לטייסת 633], באתר יוטיוב
*[https://www.youtube.com/watch?v=XWXQUhBsUVM נעימת הנושא של טייסת 633], באתר יוטיוב
*[https://www.tcm.com/tcmdb/title/17012/633-squadron#overview טייסת 633], באתר TCM
קטגוריה:סרטי 1964
קטגוריה:סרטים בריטיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי תעופה
קטגוריה:סרטי מלחמת העולם השנייה
התקפת הספינה מרסר סטריט

התקפת הספינה מרסר סטריט אירעה ב-29 ביולי 2021 ליד עומאן. ההתקפה אירעה כחלק מהמערכה הימית בין ישראל לאיראן בסכסוך האיראני-ישראלי. הספינה, ששטה תחת דגל ליבריה, שייכת לחברה יפנית ומופעלת על ידי חברה בריטית בבעלות איש העסקים הישראלי אייל עופר. במהלך התקיפה, נהרגו שני אנשי צוות אירופאים.
תיעוד של מקומות התקיפה

== ההתקפה ==
הספינה הותקפה כשהייתה בדרכה מטנזניה לאיחוד האמירויות, כ-300 ק"מ ממסקט. הספינה נפגעה באזור הגשר שלה. שני אנשי צוות נהרגו בהתקפה - קפטן רומני ומאבטח בריטי. הצי החמישי של ארצות הברית הודיע כי אניותיו נענו לקריאות חירום ומצוקה של המכלית, וליוו אותה לנמל כאשר הספינה שטה בכוחות עצמה.

== פיענוח ההתקפה ==
זמן קצר לאחר שהותקפה, הגיעו מסוקי הצי האמריקאי ועליהם אנשי "יחידת סילוק חומרי הנפץ" (EOD), מומחי חבלה שפרוסים ברחבי העולם. מספר שעות לאחר הגעתם, הם דיווחו באופן רשמי על הממצאים שלהם. אלו הובילו את חיל הים האמריקאי לקבוע שהפיגוע הימי בוצע על ידי מל"טים "מתאבדים", כאשר החשודה המיידית היא איראן. על פי תחקיר של פיקוד מרכז האמריקאי והערכות בישראל, מדובר בתקיפה איראנית באמצעות כטב"ם מתאבד מסוג שאהד 136, והספינה הותקפה פעמיים בהפרש של מספר שעות, כאשר ההתקפה השנייה הייתה קטלנית.<ref></ref>
נזקי התקיפה

== תגובות ==
ישראל, ארצות הברית, בריטניה ורומניה גינו את התקיפה, ראו באיראן אחראית לה והבטיחו להגיב עליה.<ref></ref> מאידך האיראנים הכחישו את מעורבתם<ref></ref> ואיימו שיגיבו לכל הרפתקנות.

ראש ממשלת ישראל נפתלי בנט האשים את טהראן בניסיון "פחדני" להתנער מאחריותה למתקפה, ושר החוץ יאיר לפיד אמר כי התקרית ראויה לתגובה קשה.

ב-2 באוגוסט 2021 שר החוץ של ארצות הברית, אנתוני בלינקן, גינה בשנית את המתקפה האיראנית על הספינה והבטיח כי תהיה "תגובה קולקטיבית" נגד איראן: "אנחנו נמצאים במגע קרוב ומתואם עם בריטניה, ישראל, רומניה ומדינות אחרות".

בתדרוך ישראלי לשגרירי המדינות החברות במועצת הביטחון של האו"ם, נחשפה זהותו של סעיד אראג'ני, ראש מערך הכטב"מים בחיל האוויר של משמרות המהפכה, הבכיר האיראני שמאחורי תקיפת הספינה.<ref></ref>

התקיפה האיראנית על האונייה מרסר סטריט בוצעה, על פי טענת גורמי תקשורת איראניים, ביניהם רשת הטלוויזיה האיראנית בשפה הערבית 'אל-עאלם' כתגובה לתקיפה הישראלית שבוצעה באזור אל קוסייר שבסוריה בבליל ה-21 ביולי 2021, כמה ימים קודם לכן.<ref></ref>

== ראו גם ==
* הסכסוך האיראני-ישראלי
*המערכה הימית בין ישראל לאיראן

==קישורים חיצוניים==

== הערות שוליים ==

קטגוריה:סכסוך איראן-ישראל
קטגוריה:לוחמה ימית
קטגוריה:2021
קטגוריה:העימות בין ארצות הברית לאיראן (2019–הווה)
ארפטק

ארפטק (בהונגרית: Érpatak) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית ארפטק קטנה עם השנים. כך, בשנת 1990 היו בכפר 1,877 תושבים ובשנת 2020 רק 1,636 תושבים.

הכפר ואזורו מיושבים לסירוגין מאז המאה ה-12.

==יהודי ארפטק==
היהודים חיו בארפטק במאה ה-18 ובמאה ה-19 ובמקום היה בית קברות יהודי. בשנת 1944 נרצחו רוב יהודי הכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|30
|
|-
|1880
|60
|1,327
|-
|1910
|62
|
|-
|1920
|38
|
|-
|1930
|31
|
|-
|1941
|24
|3,144
|-
|}

==קישורים חיצוניים==

* 

==הערות שוליים==

קטגוריה:קהילות יהודיות שהושמדו בשואה
קטגוריה:הונגריה: כפרים
ולארי אולמן

ולארי קרולין אולמן (באנגלית: Valarie Carolyn Allman; נולדה ב-23 בפברואר 1995) היא אתלטית אמריקאית, פעמיים ברציפות האלופה האולימפית (טוקיו 2020 ופריז 2024), סגנית אלופת העולם (בודפשט 2023), זוכת מדליית ארד באלופת העולם (יוג'ין 2022) ו-6 פעמים ברציפות אלופת ארצות הברית (2018, 2019, 2021–2024) בזריקת דיסקוס.

== ביוגרפיה ==
אולמן בוגרת מאוניברסיטת סטנפורד. היא מתאמנת בהדרכתו של זבולון סיון באוניברסיטת טקסס באוסטין.

===2015===
באוניברסיאדה שנערכה בקוואנגג'ו, קוריאה הדרומית בשנת 2015 היא סיימה במקום חמישי בזריקת דיסקוס בתוצאה של 55.68 מטר.

===2017===
באליפות העולם שנערכה בלונדון, הממלכה המאוחדת בתחילת אוגוסט 2017 היא סיימה במקום 28, הלפני אחרון, בזריקת דיסקוס בתוצאה של 53.85 מטר. שבועיים לאחר מכן, באוניברסיאדת טאיפיי (2017) היא זכתה במדליית כסף בזריקת דיסקוס בתוצאה של 58.36 מטר, אחרי קריסטין פודנץ מגרמניה (59.09 מטר) ולפני טרין גולשבסקי מאוסטרליה (58.11 מטר).

===2018===
====אלופת ארצות הברית====
באליפות ארצות הברית שנערכה בדה מוין, איווה בסוף 2018 היא זכתה במדליית זהב בזריקת דיסקוס בתוצאה של 63.55 מטר.

===2019===
באליפות העולם שנערכה בדוחה, קטר ב-4 באוקטובר 2019 היא סיימה במקום שביעי בזריקת דיסקוס בתוצאה של 61.82 מטר. בשלב המוקדמות היא קבעה תוצאה של 62.25 מטר ונכנסה מהמקום ה-12.

===2020===
====שיאנית ארצות הברית====
בתחרות שנערכה ברת'דראם, איידהו ב-1 באוגוסט 2020 היא קבעה בזריקת דיסקוס שיא לאומי חדש של 70.15 מטר.

===2021===
====אלופה אולימפית====
באולימפיאדת טוקיו (2020) זכתה אולמן במדליית זהב בזריקת דיסקוס בתוצאה של 68.98 מטר, אותה קבעה כבר בזריקה הראשונה שלה, לפני קריסטין פודנץ (66.86 מטר) ויאימה פרז מקובה (65.72 מטר).

===2022===
באליפות העולם שנערכה ביוג'ין, אורגון ביולי 2022 היא זכתה במדליית ארד בזריקת דיסקוס בתוצאה של 68.30 מטר, אחרי פנג בין מסין (69.12 מטר) וסנדרה פרקוביץ' מקרואטיה (68.45 מטר).

===2023===
====סגנית אלופת עולם====
באליפות העולם שנערכה בבודפשט, הונגריה באוגוסט 2023 היא זכתה במדליית כסף בזריקת דיסקוס בתוצאה של 69.23 מטר, אחרי בת ארצה לאולאוגה טאוסאגה (69.49 מטר) ולפני פנג בין (68.20 מטר).

===2024===
באולימפיאדת פריז היא זכתה בפעם השנייה ברציפות במדליית זהב בתוצאה של 69.50 מטר, לפני פנג בין (67.51 מטר) וסנדרה פרקוביץ' (67.51 מטר).

== חיים אישיים ==
אולמן מתגוררת באוסטין שבטקסס.

== שיאים אישיים ==
===אצטדיון===
* זריקת דיסקוס: 71.46 מטר (2022), שיא צפון אמריקה
* יידוי פטיש: 63.65 מטר (2018)

==קישורים חיצוניים==
* 

קטגוריה:אלופות אולימפיות: זריקת דיסקוס
קטגוריה:זורקות אמריקאיות באולימפיאדת טוקיו (2020)
קטגוריה:אלופות אולימפיות אמריקאיות באולימפיאדת טוקיו (2020): אתלטיקה
קטגוריה:אתלטיות אמריקאיות באולימפיאדת פריז (2024)
קטגוריה:אמריקאיות שנולדו ב-1995
מרקוס פרז

מרקוס אנתוניו הומברטו פרז הרביעי (באנגלית: Marcos Antonio Humberto Ferraez IV; נולד ב-27 באוקטובר 1966) הוא שחקן אמריקאי.

== ביוגרפיה ==
פרז החל לשחק בשנת 1993. תפקידו הראשון היה בסרט Rave, רוקדים בקצב אחר. בשלהי שנות ה-90 הוא זכה לתהילה בעיקר באמצעות סדרת הטלוויזיה "פסיפיק בלו" על משטרת החופים הרכובים על אופניים, שבה גילם את תפקידו של הקצין ויקטור דל טורו מ-1996 עד 1999. לאחר מכן הופיע הופעות אורח בשדרות תחיית המתים. המגן, CSI: NY, The Mentalist, Burn Notice, Navy CIS: LA או Criminal Minds בשנים 2008 עד 2010 פרז עבד כסוכן אסטבס בסדרת בני האנרכיה. פרז עובד גם בסרטים, כגון בדם קר או בחיי אחותי.

== חיים אישיים ==
פרז נולד בארצות הברית, גדל במקסיקו, ובצעירותו חזר לארצות הברית.<ref></ref>

מאז 2007 נשוי לשחקנית הישראלית אלונה טל, הצעירה ממנו ב-17 שנים. בשנת 2017 נולדה להם בת, ובספטמבר 2022 נולדה להם בת נוספת.

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1966
סטפן מילושביץ' (חלוץ)

סטפן מילושביץ (בסרבית: Стефан Милошевић; נולד ב-23 ביוני 1996) הוא כדורגלן מונטנגרי, המשחק בעמדת החלוץ ב-UTD ארד ובנבחרת מונטנגרו.

==קריירה==
מילושביץ' גדל במחלקת הנוער של בודוצ'נוסט פודגוריצה, ובשנת 2014 עלה לקבוצה הבוגרת. לאחר מכן שיחק גם ברודאר פלייבליה, לובצ'ן ו-FK קום ובשנת 2018 עבר לאיסקרה, שם עשה את הפריצה הגדולה שלו, כשהוא כבש 9 שערים ב-18 משחקים בחצי הראשון של העונה, והוביל את טבלת מלך השערים של הליגה.<ref name="FM"></ref><ref name="SM"></ref>

ב-15 בינואר 2019 חתם מילושביץ' על חוזה לשלוש עונות וחצי בואסלנד-בוורן מליגת העל הבלגית.<ref name="VWM"></ref> ב-17 במרץ 2019 הוא כבש שלושער נגד סטנדרד לייז'.<ref name="VWMH"></ref>

בספטמבר 2020 הושאל לעונה אחת לריגה. באוגוסט 2021 חתם בעירוני קריית שמונה.

בינואר חזר לבודוצ'נוסט פודגוריצה.

===קריירת נבחרות===
מילושביץ' ערך את הופעת הבכורה שלו במדי נבחרת מונטנגרו ב-2 ביוני 2021, כשעלה כחילוף במחצית במקומו של פאטוס בצ'יראי במשחק ידידות נגד נבחרת בוסניה והרצגובינה שהסתיים ב-0–0.<ref></ref>

משחק הבכורה שלו בהרכב היה ב-5 ביוני 2021, במשחק בו הפסידה נבחרתו 1–3 ל.

==קישורים חיצוניים==

==הערות שוליים==

קטגוריה:כדורגלנים מונטנגרים
קטגוריה:חלוצי כדורגל מונטנגרים
קטגוריה:ניקשיץ': כדורגלנים
קטגוריה:כדורגלני בודוצ'נוסט פודגוריצה
קטגוריה:כדורגלני רודאר פלייבליה
קטגוריה:כדורגלני ואסלנד-בוורן
קטגוריה:כדורגלני ריגה
קטגוריה:כדורגלני עירוני קריית שמונה
קטגוריה:כדורגלני ארד
קטגוריה:כדורגלני נבחרת מונטנגרו
קטגוריה:ילידי 1996
נותן חסות (חקיקה)

נותן חסות או פטרון הוא אדם, בדרך כלל מחוקק, המציג הצעת חוק. מי שתומך בו ידוע בשם שותף בחסות (קוספונסור או קופטרון).

== הקונגרס האמריקאי ==
נותן החסות בקונגרס של ארצות הברית הוא חבר בבית הנבחרים של ארצות הברית או בסנאט המציג הצעת חוק.<ref name="sponsordef"></ref> הוועדות גם הם נותנות לפעמים חסות לחקיקה.<ref name="Johnson">Johnson, Charles. [http://thomas.loc.gov/home/lawsmade.toc.html "How Our Laws Are Made"], United States House of Representatives (2003).</ref>

בניגוד לנותן חסות, שותף חסות (קונספונסר) הוא סנאטור או נציג המוסיף את שמו להצעת החוק כתומך חסות. "קוספונסור ראשוני" הוא סנאטור או נציג שרשום כקונספונסור בזמן הצגתו של הצעת החוק. קוספונסור שהתווסף מאוחר יותר ידוע בשם "קוספונסור נוסף".<ref name="Johnson" />

אין הגבלה על מספר נותני החסות, ובחלק מהצעות החוק יש מאות כאלו.<ref>Fitch, Brad. [http://www.thecapitol.net/Publications/mediarelations.html “Media Relations Handbook for Agencies, Associations, Nonprofits, And Congress”] (TheCapitol.Net 2004): “Some bills have hundreds of cosponsors, since members can easily add their support to any bill introduced and sometimes do it verbally without notifying staff.”</ref>

== קישורים חיצוניים ==
* נותני חסות/קוספונסור מספריית הקונגרס: [http://thomas.loc.gov/bss/d110/sponlst.html (2007-2008)], [http://thomas.loc.gov/bss/d109/sponlst.html (2005-2006)], [http://thomas.loc.gov/bss/d108/sponlst.html (2003-2004)], [http://thomas.loc.gov/bss/d107/sponlst.html (2001-2002)], [http://thomas.loc.gov/bss/d106/sponlst.html (1999-2000)], [http://thomas.loc.gov/bss/d105/sponlst.html (1997-1998)], [http://thomas.loc.gov/bss/d104/sponlst.html (1995-1996) )], [http://thomas.loc.gov/bss/d103/sponlst.html (1993-1994)], [http://thomas.loc.gov/bss/d102/sponlst.html (1991-1992)], [http://thomas.loc.gov/bss/d101/sponlst.html (1989-1990)], [http://thomas.loc.gov/bss/d100/sponlst.html (1987-1988)], [http://thomas.loc.gov/bss/d099/sponlst.html (1985-1986)], [http://thomas.loc.gov/bss/d098/sponlst.html (1983-1984)], [http://thomas.loc.gov/bss/d097/sponlst.html (1981-1982)], [http://thomas.loc.gov/bss/d096/sponlst.html (1979-1980)], [http://thomas.loc.gov/bss/d095/sponlst.html (1977-1978)], [http://thomas.loc.gov/bss/d094/sponlst.html (1977-1978)] ו- [http://thomas.loc.gov/bss/d093/sponlst.html (1975-1976)] .

==קישורים חיצוניים==
* [https://archives-democrats-rules.house.gov/CRS_Rpt/RS22477.pdf דוח שירות המחקר של הקונגרס, חסות וגיוס להצעות החוק]

== הערות שוליים ==

קטגוריה:מונחים ומושגים בפוליטיקה
הצפון הקדום

מפה של הצפון הקדום - 550 - 660 לספירה
הצפון הקדום או הן אוגלד (בוולשית: Hen Ogledd) הוא אזור היסטורי בצפון אנגליה ודרום סקוטלנד של ימינו, שבו שכנו עמים וממלכות קלטיות בריטוניות בתקופת ימי הביניים המוקדמים.

הבריטונים בצפון הקדום דיברו בניב קלטי ייחודי הנקרא קאמברית והם נבדלו תרבותית מעמי צפון בריטניה, בהם הפיקטים, האנגלו-סקסונים והסקוטיי (שפלשו מאירלנד). בנוסף, הקלטים הצפוניים נבדלו גם משאר העמים הקלטים של האי הבריטי בהם הוולשים, הקורנים והפיקטים (שלהם גם מקור קלטי). העמים הבריטונים הצפוניים התקיימו באופן רציף מהשבטים הקלטים בתקופת השלטון הרומי בבריטניה, אך החלו להיבדל משאר האי הבריטי לאחר עזיבת הרומאים ותחילת פלישות של עמים חיצוניים במאה ה-6.

רוב האזורים של הצפון הקדום נכבשו בהדרגה על ידי האנגלו-סקסונים ובעיקרן ממלכת נורת'מבריה, הם נותרו ככיס בריטוני שהחזיק מעמד כמאה שנים לאחר שאר אזורי אנגליה של ימינו. היוצאת מהכלל היא ממלכת סטרת'קלייד אשר החזיקה מעמד עד המאה ה-11 עד אשר השתלבה בתוך ממלכת סקוטלנד הגאלית. בין הצפון הקדום לממלכות ויילס היה קשר תרבותי ופוליטי הדוק, מספר שושלות וולשיות (כגון בית אברפראו) נוסדו על ידי דמויות חשובות מהצפון הקדום, דייוויד הקדוש (הקדוש פטרון של ויילס) אף הוא נחשב לבעל מקורות מהצפון הקדום.

==ממלכות הצפון הקדום==
ארבעת הממלכות המרכזיות שהרכיבו את הצפון הקדום היו: 
* ממלכת אלמט (Elmet) - כיום באזור מערב יורקשייר והאמבר. אלמט נכבשה סביב שנת 617 על ידי ממלכת נורת'מבריה האנגלית.
* ממלכת גודוד'ין (Gododdin) - כיום באזור לות'יאן בדרום-מזרח סקוטלנד. גודוד'ין נכבשה על ידי ברניקיה סביב 638 עם כיבוש אדינבורו, ובהמשך האזור הפך גם הוא לחלק ממלכת נורת'מבריה.
* ממלכת רגאד (Rheged) - כיום אזור נורת'מברלנד ודרום-מערב סקוטלנד. רגאד השתלבה או נכבשה על ידי נורת'מבריה סביב 730, במאה ה-10 עם דעיכת נורת'מבריה היא נכבשה על ידי ממלכת סטרת'קלייד הבריטונית מצפון.
* ממלכת סטרת'קלייד (Strathclyde) - כיום דרום-מערב סקוטלנד וצפון-מערב אנגליה. הגדולה והוותיקה ממלכות הצפון, סטרת'קלייד התקיימה עד סביב 1030 כאשר השתלבה בממלכת סקוטלנד הגאלית.

==ראו גם==
* קאמברית
* קאמבריה

*
קטגוריה:האיים הבריטיים: היסטוריה
קטגוריה:קלטים
Bad (שיר של דון דיאבלו)

"Bad" הוא סינגל של התקליטן ההולנדי דון דיאבלו בשיתוף הזמר האנגלי-מרוקאי זאק אייבל. הסינגל יצא ב-20 במרץ 2020. נכון ליולי 2021, הסינגל הושמע למעלה מ-61 מיליון פעמים בספוטיפיי.<ref></ref>

== וידאו קליפ ==
הווידאו קליפ של הסינגל, בבימויו של FrankNitty3000, צולם ברחבי הונג קונג. הוא הועלה לערוץ היוטיוב של התקליטן ב-20 במרץ 2020. נכון ליולי 2021, הווידאו קליפ נצפה למעלה מ-17 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!פולין (ZPAV)
|פלטינה
|20,000
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירים באנגלית
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים בהוצאת וירג'ין רקורדס
קטגוריה:סינגלים בהוצאת יוניברסל מיוזיק גרופ
יחסי הממלכה המאוחדת – טוגו

יחסי הממלכה המאוחדת–טוגו הם היחסים בין הממלכה המאוחדת לבין טוגו.

==היסטוריה==
ב-1914, כחלק מן המערכה במערב אפריקה במלחמת העולם הראשונה, כבשו את טוגולנד כוחות צרפת ובריטניה, אשר חילקו את המדינה ביניהן לאחר המלחמה לטוגולנד הבריטית (ממזרח) וטוגולנד הצרפתית (ממערב), שהפכה לטוגו. בשנת 1960 כוננה בריטניה יחסים דיפלומטיים עם טוגו, לאחר שהאחרונה קיבלה את עצמאותה מצרפת.

== נציגויות דיפלומטיות ==
* בריטניה מיוצגת בטוגו באמצעות שגרירותה באקרה, גאנה.
* טוגו מחזיקה בבריטניה שגרירות בלונדון.

== קישורים חיצוניים ==

== הערות שוליים ==
מגדל דמרי

מגדל דִּמְרִי (באנגלית: Dimri Tower) הוא גורד שחקים השוכן במע"ר הצפוני ברובע הקריה ("הסיטי") שבאשדוד, מדרום־מערב למגדלי K. המבנה כולל 41 קומות וגובהו כ-141.52 מטרים<ref></ref>.

בניית המגדל החלה בשנת 2010 ונעצרה למשך כמה שנים בעקבות עיכוב בקבלת היתרי בנייה. היא חודשה בשנת 2018. קומת הקרקע של הבניין היא קומת מסחר, 7 הקומות הראשונות משמשות למשרדים ולמרפאה, 33 קומות מעליהן משמשות למגורים, וקומה טכנית נוספת בראש הבניין. במגדל יש 120 דירות.

== ראו גם ==
* גורד השחקים הגבוה בישראל
* גורדי שחקים בישראל
* מגדלי K

== קישורים חיצוניים ==

* 

== הערות שוליים ==

דמרי
קטגוריה:ישראל: גורדי שחקים
דמרי
אנטה ספורט

אנטה ספורט הוא תאגיד רב-לאומי סיני למכירת ציוד ספורט, הממוקם בג'ינג'יאנג. מבחינת גובה הכנסות, החברה דורגה במקום השלישי בעולם נכון לשנת 2019.

מאז הווסדה, בשנת 1994, החברה עוסקת בעיצוב, פיתוח, ייצור ושיווק של מוצרים, לרבות בגדי ספורט, הנעלה, הלבשה ואביזרים תחת מותג משלה.

== היסטוריה ==
אנטה נוסדה על ידי דינג שיז'ונג בשנת 1991. בשנת 2008, אולימפיאדת בייג'ינג היוותה הזדמנות עבור אנטה לשווק את הנעליים שייצרה.

אנטה ספורט נסחרה בבורסה של הונג קונג החל משנת 2007 ומחיר ההנפקה שלה לפי 5.28 דולר HK למניה. בשנת 2009, החברה רכשה מבל אינטרנשיונל את סימן המסחר של פילה בסין, הונג קונג ומקאו. מאז, החברה מפעילה את עסקי פילה בשלושת האזורים הללו. הפורוורד לשעבר של מינסוטה טימברוולבס, קווין גארנט, עזב באוגוסט 2010 את נותנת החסות אדידס, וממומן מאז על ידי אנטה. גארד גולדן סטייט ווריורס, קליי תומפסון, עזב גם הוא את נותנת החסות נייקי, והוחתם באנטה בפברואר 2015.

אנטה ספורט החלה בחרם על ה-NBA באוקטובר 2019 כתוצאה מציוץ מחדש של גורם בהנהלת יוסטון רוקטס לתמיכה בהפגנות הונג קונג. עם זאת, ב-14 במאי 2020, וילסון ספורט, מותג אנטה ספורט, הודיע כי יחליף את ספולדינג בבעלות ברקשייר האת'וויי כספקית כדור ה-NBA החל מעונת 2021/2022 ב-NBA.

== חסויות ==
אנטה ספורט היא הספקית והנותנת החסות של קבוצות רבות, שחקנים והתאחדות:

=== כדורסל ===
* אלכס קארוסו
* קוון לוני
* קליי תומפסון
* גורדון הייוורד
* ג'ייקוב אוונס
* המידו דיאלו
* ראז'ון רונדו
* לואיס סקולה
* ג'יימס וייסמן

=== איגרוף ===
* מני פקיאו

=== שחקני עבר ===
* צ'נדלר פארסונס
* קווין גארנט

אנטה העניקה חסות ל-26 נבחרות סיניות בענפי ספורט חורף, איגרוף, טאקוונדו, התעמלות, הרמת משקולות, היאבקות, ג'ודו, גלישת גלים, כדורמים וגולף.

==קישורים חיצוניים==

* 

קטגוריה:חברות הנסחרות בבורסה לניירות ערך בהונג-קונג
קטגוריה:מותגי הנעלה
קטגוריה:חברות ביגוד
קטגוריה:חברות סיניות
מקפצה

צלילה ממקפצה
מקפצת התעמלות
מקפצה היא קרש המשמש לקפיצה למים או להתעמלות.<ref></ref> מקפצה היא בדרך כלל זיז קפיץ וגמיש.

מקפצת שחייה בדרך כלל קבועה על ידי ציר בקצה אחד (כך שניתן להזיז אותה כאשר אינה בשימוש), והקצה השני תלוי מעל בריכת שחייה, כאשר נקודה בין הציר לקצה מונחת על מנוף מתכוונן.

מקפצה משמשת גם כביטוי לדבר שיעלה את הקריירה המקצועית.

כוונון המקפצה לפני צלילה

== גובה המקפצה ==
קרש קפיצה של שלושה מטרים (במבט מלא) וקרש קפיצה של מטר אחד (חלקית לא רצוי)
קרש קפיצה ממוקם בדרך כלל באחד משני גבהים אלו: מעל פני המים.

=== גבהים היסטוריים של מקפצות ===
לפני שנת 1960, מקפצות, לרוב מעץ, היו בגובה של , או מעל המים. ציורו של האמן האמריקאי נורמן רוקוול בשם "Boy on High Dive" מציג קרש קפיצה מעץ טיפוסי של תחילת המאה ה-20 בגובה של 7 מ'.

== קרש קפיצים ביתי ==
לאחר תקרית בוושינגטון ב-1993, מרבית בוני הבריכות בארצות הברית אינם ששים להצטייד בבריכת שחייה עם מקפצות לצלילה ולכן בריכות צלילה ביתיות הרבה פחות נפוצות בימינו. באירוע, נער בן ארבע עשרה בשם שון מנלי צלל בבריכת שחייה פרטית, ראשו פגע שבתחתית הבריכה והוא נפצע קשה והפך למשותק. עורכי הדין של המשפחה, יאן אריק פיטרסון ופרד זדר, תבעו בהצלחה את יצרן המקפצה, את בונה הבריכה ואת מכון הספא והבריכה הלאומי של ארצות הברית (NSPI) על כך שהבריכה לא הייתה מספיק עמוקה.<ref name="Brown"></ref> <ref></ref> התקן של ה-NSPI חייב עומק מינימלי של מה שלא קרה במקרה זה. אולם בתי המשפט קבעו כי הבריכה "הייתה קרובה מספיק" לסטנדרטים בכדי להטיל את האחריות על ה-NSPI. התביעה בהיקף של מיליוני דולרים נפתרה בסופו של דבר בשנת 2001 תמורת 6.6 דולר&nbsp;מיליון דולר (8 דולר)&nbsp;מיליון לאחר הוספת ריבית) לטובת התובע.<ref>Appeals Court State of WA, Docket Number:18036-1-III
Title: Shawn Meneely, et al. v. S. R. Smith, Inc., et al.</ref> ה-NSPI אחראי לאחריות והיה מותח כלכלית על ידי המקרה. היא הגישה פעמיים בקשה להגנה על פשיטת רגל בפרק 11 ונערכה בהצלחה מחדש לאיגוד תעשיית בריכות שחייה חדש.<ref name="Brown" />

== ראו גם ==
* טרמפולינה (התעמלות)

== קישורים חיצוניים ==

== הערות שוליים ==

קטגוריה:קפיצה למים
קטגוריה:התעמלות מכשירים
כביש 3855

כביש 3855, הידוע כ"כביש עוקף בית שמש" (בפי תושבי העיר נקרא "כביש 10", או כביש הכיכרות) הוא כביש מקומי, המחבר את בית שמש לכביש 375 מדרום ולכביש 38 מצפון, ובכך מקצר את הדרך לירושלים. אורכו של הכביש הוא 8.9 ק"מ.

הכביש עוקף את בית שמש ממזרח ודרכו אפשר להגיע לשכונות המזרחיות של העיר. הוא מוביל גם למושבים הסמוכים לבית שמש ממזרח, כמו זנוח, מחסיה ונחם.

לאורך 5 ק"מ תוואי הכביש חופף לתוואי נחל זנוח. בקטע זה נשפכים לנחל היובלים נחל אזן, נחל מערה, נחל דולב, נחל מחסיה ונחל יעלה וכקילומטר אחד לפני החיבור עם כביש 38 הוא נשפך לנחל שורק. מהכביש יוצאים מסלולי טיול, בין השאר לשמורת נחל דולב ושביל ישראל עובר מתחת לכביש, סמוך לקצהו הדרומי.

== היסטוריה ==
כביש 3855 נסלל כבר בתחילת המאה ה-21, ככביש צר דו נתיבי. בשנת 2012 הורחב הכביש ונבנה שטח הפרדה בנוי לכל אורכו, על ידי החברה הלאומית לדרכים במטרה להקל על הפקקים בכביש וכדי לאפשר גישה יותר קלה אל כביש 375. כמו כן נפתח הקטע האחרון של הכביש המחבר אותו לכביש 38. סלילת הכביש אז הסתיימה כחצי-שנה לפני המועד המקורי שלו.

== צמתים לאורך הכביש ==
{| class="wikitable" style="text-align:center"|+
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 3855 מצפון לדרום
|-
|0
|כיכר ללא שם
|25x25 פיקסלים
|מטה יהודה
|כבישים פנימיים
|-
|0.45
|צומת ללא שם
|29x29 פיקסלים
|בית שמש
|
|-
|0.75
|כיכר ללא שם
|25x25 פיקסלים
|בית שמש
|כביש 3857/3856 לכיוון נחם
|-
|2.2
|כיכר ללא שם
|25x25 פיקסלים
|בית שמש
|שדרות יגאל אלון
|-
|2.5
|כיכר ללא שם
|25x25 פיקסלים
|בית שמש
|כביש 3866
|-
|2.9
|כיכר ללא שם
|25x25 פיקסלים
|בית שמש
|רחוב רבי יוסף קארו
|-
|3.3
|צומת ללא שם
|29x29 פיקסלים
|בית שמש
|דרך החיים
|-
|3.8
|כיכר ללא שם
|25x25 פיקסלים
|בית שמש
|שדרות הרב הרצוג
|-
|4.6
|מסעף זנוח
|29x29 פיקסלים
|זנוח
|כניסה למושב זנוח
|-
|6.3
|צומת ללא שם
|29x29 פיקסלים
|מטה יהודה
|כביש פנימי
|-
|7.6
|כיכר ללא שם
|25x25 פיקסלים
|בית שמש
|שדרות נהר הירקון
|-
|8.9
|כיכר ללא שם
|25x25 פיקסלים
|ליד בית שמש
|
|}

<gallery mode="packed">
קובץ:כביש 3855 1.jpg|כביש 3855 סמוך לכניסה הדרומית לבית שמש (שדרות נהר הירקון), מבט צפונה. ברקע רמת בית שמש א'
קובץ:כביש 3855 2.jpg|כביש 3855 סמוך לכניסה הדרומית לבית שמש (שדרות נהר הירקון), מבט דרומה. ברקע רמת בית שמש ה'
</gallery>

==קישורים חיצוניים==

*[https://www.m-y-net.co.il/%D7%9E%D7%98%D7%94-%D7%99%D7%94%D7%95%D7%93%D7%94/%D7%A0%D7%97%D7%A0%D7%9A-%D7%94%D7%A7%D7%98%D7%A2-%D7%94%D7%A8%D7%90%D7%A9%D7%95%D7%9F-%D7%91%D7%9B%D7%91%D7%99%D7%A9-10/ נחנך הקטע הראשון בכביש 10], 21 ביוני 2012, באתר מטה יהודה נט

קטגוריה:בית שמש: תחבורה
קטגוריה:ישראל: כבישים
PBG SA

.PBG S.A היא חברה פולנית, שבסיסה בפוזנן שבפולין. היא הוקמה בשנת 1994. החברה עוסקת בתכנון, ביצוע ותיקון של צינורות וציוד להובלת נפט, גז טבעי, מים ושפכים, תשתית למתקני חימום ואחסון דלק. החברה נסחרת בבורסת ורשה. החברה השתתפה בניית פרויקטים גדולים דוגמת האצטדיון הלאומי בוורשה.

ב-4 ביוני 2012 הגישה .PBG S.A בקשה לפשיטת רגל, שהוכרזה בצו מ-13 ביוני 2012. מאז החברה פעלה תחת פירוק.

נכון לשנת 2019, מעל ל-60% ממניות החברה היו בידי בעלי מניות שונים, כ-24% ממניות החברה היו בידי מלגוז'טה וישנייבסקה והיתר בידי הבנקים.

== קישורים חיצוניים ==
* 

== הערות שוליים ==

קטגוריה:חברות פולניות
סטפן מילושביץ' (מגן)

סטפן מילושביץ (בסרבית: Стефан Милошевић; נולד ב-7 באפריל 1995) הוא כדורגלן סרבי, המשחק בעמדת המגן השמאלי בספרטק סובוטיצה ומשמש גם כקפטן הקבוצה.

==קריירה==
מילושביץ' נולד בפוז'ארוואץ וגדל בקוסטולאק, והחל לשחק כדורגל בקבוצת הנוער של רודאר קוסטולאק. בגיל 11 הוא עבר למחלקת הנוער של הכוכב האדום בלגרד, ולאחר 4 שנים עבר למחלקת הנוער של פרטיזן בלגרד.<ref></ref>

לקראת עונת 2013/2014 עבר מילושביץ' לספרטק סובוטיצה,<ref></ref> וב-10 באוגוסט 2013 ערך את הופעת הבכורה שלו בליגת העל הסרבית.<ref></ref> בעונה זו ערך 15 הופעות בליגה, ובעונה שלאחריה הפך למגן הבכיר של הקבוצה ושיחק 26 משחקי ליגה. בעונת 2015/2016 שיבץ אותו לעיתים המאמן בעמדה התקפית יותר, והוא סיים את העונה עם 34 משחקים, 5 שערים ו-2 בישולים בליגה ובגביע.

ב-3 במאי 2016, שנה לפני תום חוזהו בספרטק סובוטיצה, חתם מילושביץ' על חוזה לארבע עונות בכוכב האדום בלגרד.<ref name="srbijafudbal"></ref><ref></ref><ref></ref> מילושביץ' לא זכה לקרדיט בהרכב הקבוצה, ובמהלך עונה וחצי הופיע רק פעמיים בליגה ופעמיים בגביע במדי הכוכב האדום.

ב-8 בפברואר 2018 ביטלו הכוכב האדום ומילושביץ' את חוזהו באופן הדדי, והוא הפך לשחקן חופשי.<ref></ref><ref></ref>

ב-24 בפברואר 2018 חזר מילושביץ' לספרטק סובוטיצה, וחתם על חוזה לשנתיים וחצי במועדון.<ref></ref><ref></ref>

כבר בתחילת עונת 2018/2019 החל לשמש מילושביץ' כקפטן הקבוצה לסירוגין, ובתחילת עונת 2019/2020 הפך לקפטן הקבוע.

===קריירת נבחרות===
מילושביץ' שיחק במדי הנבחרות הצעירות של סרביה, ובשנת 2015 אף זכה בגביע העולם בכדורגל עד גיל 20, אך לא זומן למשחקי הנבחרת הבוגרת.

== תארים ==
;נבחרת סרביה הצעירה בכדורגל
* גביע העולם בכדורגל עד גיל 20: 2015

==קישורים חיצוניים==

==הערות שוליים==

קטגוריה:מגני כדורגל סרבים
קטגוריה:כדורגלנים סרבים
קטגוריה:כדורגלני ספרטק סובוטיצה
קטגוריה:כדורגלני הכוכב האדום בלגרד
קטגוריה:סרבים שנולדו ב-1995
מארק אי. באסי

מארק גריפין (באנגלית: Marc Griffin; נולד ב-9 באפריל 1987), המוכר בשם הבמה מארק אי. באסי (Marc E. Bassy), הוא זמר-יוצר אמריקאי. הוא היה הסולן בלהקת הפופ האמריקאית, 2AM Club . לפני שהוציא סינגלים משלו, הוא היה פזמונאי שכתב לאמנים אחרים, כמו סי-לו גרין, שון קינגסטון, ויז קאליפה וטיי דולה סיין.<ref></ref>

== ביוגרפיה וקריירה ==
גריפין נולד בסן פרנסיסקו, קליפורניה, ב-9 באפריל 1987. מאוחר יותר, הוא עבר למיל ואלי ולמד בבית הספר התיכון טמאלפאייס. ב-2005, הוא התחיל ללמוד מוזיקה באוניברסיטת קליפורניה בסנטה קרוז, אך פרש מהלימודים שנתיים מאוחר יותר, בשביל להקים את להקת הפופ האמריקאית, 2AM Club .<ref></ref>

ב-29 ביולי 2014, הוא הוציא את המיקסטייפ הראשון שלו, Only the Poets, Vol. 1.

הלהקה התפרקה ב-29 ביוני 2015.<ref></ref> לאחר פירוק הלהקה, הוא הלך לגור אצל חבריו בלוס אנג'לס, קליפורניה, והתחיל לכתוב שירים לאמנים אחרים. מאוחר יותר, הוא הוחתם אצל ריפבליק רקורדס.<ref></ref>

ב-4 בדצמבר 2015, הוא התארח בסינגל "Some Kind of Drug" של ג'י איזי. הסינגל הגיע, בשיאו, למקום ה-97 בבילבורד הוט 100, למקום ה-36 במצעד שירי ה-R&B/היפ-הופ ולמקום ה-24 במצעד שירי הראפ.

ב-18 בדצמבר 2015, הוא הוציא את המיני-אלבום הראשון שלו, East Hollywood.

ב-6 במאי 2016, הוא הוציא, בשיתוף פעולה עם ג'י איזי, את הסינגל "You & Me". הסינגל הגיע, בשיאו למקום השמיני במצעד השירים הקצביים, למקום העשירי בניו זילנד.

ב-5 באוגוסט 2016, הוא הוציא את המיני-אלבום השני שלו, Groovy People. המיני-אלבום הגיע, בשיאו, למקום ה-148 בבילבורד 200, ולמקום ה-21 במצעד ה-Heatseekers.

ב-30 ביוני 2017, הוא הוציא, בשיתוף פעולה עם הראפר האמריקאי, קייל , את הסינגל "Plot Twist". ב-1 בספטמבר 2017, יצאה גרסת רמיקס לשיר, בשיתוף הזמרת האמריקאית, היילי סטיינפלד.

ב-13 באוקטובר 2017, הוציא אלבום הבכורה שלו, Gossip Columns. האלבום הגיע, בשיאו, למקום ה-166 בבילבורד 200.

באוקטובר 2017, תכנן גריפין לצאת לסיבוב הופעות Bebe & Bassy Tour, בשיתוף פעולה עם הזמרת וכותבת השירים האמריקאית ביבי רקסה לתמיכה באלבום הבכורה שלו, Gossip Columns, ובמיני-אלבום של רקסה, All Your Fault: Pt. 2.<ref></ref> עם זאת, סיבוב ההופעות נחתך בשל בעיה רפואית שמנעה מרקסה לשיר.<ref></ref> במרץ 2018, גריפין יצא לסיבוב הופעות עם הראפר האמריקאי רקס לייף ראג' .<ref></ref>

ב-9 בפברואר 2018, התארח יחד עם גוצ'י מיין בסינגל "Cool" של פליקס ין. הסינגל הגיע, בשיאו, למקום ה-39 בגרמניה, ולמקום ה-27 באוסטריה.

ב-5 באוקטובר 2018, הוציא את המיני-אלבום השלישי שלו, Postmodern Depression.

ב-27 בספטמבר 2019, הוציא את אלבום המוזיקה השני שלו, PMD.

== דיסקוגרפיה ==
=== אלבומי אולפן ===
* 2017: Gossip Columns
* 2019: PMD
* 2021: Little Men

=== מיקסטייפים ===
* 2014: Only the Poets, Vol. 1

=== מיני-אלבומים ===
* 2015: East Hollywood
* 2016: Groovy People
* 2018: Postmodern Depression

== קישורים חיצוניים ==
* 

== הערות שוליים ==

קטגוריה:אמנים אמריקאים הידועים בשם במה
קטגוריה:בוגרי אוניברסיטת קליפורניה בסנטה קרוז
קטגוריה:זמרים אמריקאים
קטגוריה:פזמונאים אמריקאים
קטגוריה:זמרים-יוצרים אמריקאים
קטגוריה:אמריקאים שנולדו ב-1987
קריסצינה צימנואוסקאיה

קריסצינה סְיָארְהְיֵיֵאוּנָה צימנואוסקאיה (בבלארוסית: Крысціна Сяргееўна Ціманоўская; ברוסית: Кристина Сергеевна Тимановская, קריסטינה סרגייבנה טימנובסקאיה; נולדה ב-19 בנובמבר 1996) היא אצנית בלארוסית.

צימנואוסקאיה זכתה במדליית כסף בריצת 100 מטר באליפות אירופה U23 2017, ובמדליית זהב בריצת 200 מטר באוניברסיאדת קיץ 2019 שנערכה בנאפולי, איטליה, וכן במדליית כסף במשחקים האירופיים (2019) שנערכו במינסק, בלארוס.

== ביוגרפיה ==
צימנואוסקאיה נולדה בעיירה קלימוביץ' במחוז מוהילב שבמזרח בלארוס. בילדותה רצה להנאתה, ובהמשך הצטרפה לאתלטיקה תחרותית, וקיבלה הצעה ממאמן אולימפי להצטרף לאקדמיה שלו כשהייתה בסביבות גיל 15. הוריה חששו בתחילה, וחשבו שלא תשיג קריירה אתלטית, אך לבסוף הסכימו והשתכנעו על ידי צימאנואוסקאיה וסבתה.<ref></ref>

== אולימפיאדת טוקיו והמשבר הפוליטי ==
צימנואוסקאיה השתתפה באולימפיאדת טוקיו 2020 בריצת 100 ו-200 מטר.

ב-30 ביולי 2021, במהלך המשחקים האולימפיים בטוקיו, מתחה צימנואוסקאיה ביקורת על גורמים בוועד האולימפי הבלארוסי, ואמרה שהם הכריחו אותה להתחרות במרוץ שליחות 4 × 400 מטר ללא הסכמתה. ב-1 באוגוסט היא נלקחה לנמל התעופה טוקיו האנדה על ידי הצוות שלה בניגוד לרצונה, שם סירבה לעלות על טיסה חזרה לבלארוס. היא זכתה להגנה ממשטרת טוקיו, ולבסוף קיבלה מקלט מדיני בפולין בסיוע משטרת יפן ושגרירות יפן בפולין.

== קישורים חיצוניים ==

== הערות שוליים ==

קטגוריה:אלופי האוניברסיאדה באתלטיקה
קטגוריה:אתלטיות בלארוסיות
קטגוריה:ילידות 1996
קטגוריה:רצות באולימפיאדת טוקיו (2020)
פייר בושאן

פייר בושאן (בצרפתית: Pierre Beauchamp 30 באוקטובר 1631 - פברואר 1705) היה כוריאוגרף, רקדן ומלחין צרפתי, וכנראה ממציא כתב התיווי בושאן-פוייה. אביו, לואי, היה כנר בלשכת המלך.

== ביוגרפיה ==
פייר בושאן נולד בוורסאי למשפחה של מנהלי בלט צרפתים. הוא הופיע לראשונה בחצר לואי ה-14 בגיל 12, בשנת 1648. בשנת 1671 התמנה למנהל האקדמיה המלכותית למחול (אם כי לא היה חבר מייסד של האקדמיה, כפי שחושבים לעיתים קרובות). בושאן היה כוריאוגרף ראשי בלהקת השחקנים של מולייר ("להקת המלך") בשנים 1664 עד 1673, וכן מנהל בלט של האקדמיה המלכותית למוזיקה ו"מלחיני הבלטים של המלך". כמו כן, במשך יותר מעשרים ושתיים שנים, נתן שיעורי מחול למלך לואי ה-14. במשרותיו אלה, היה בעל השפעה רבה על התפתחות המחול הצרפתי בתקופת הבארוק. הוא המשיך ליצור בלטים ולרקוד בארמון ורסאי לאחר מותו של ז'אן באטיסט לולי ב-1687; עם זאת, מ-1697 ואילך, היו הכוריאוגרפיה וחיבור מוזיקה ובלטים בשביל הקולג' הישועי לעיסוקו העיקרי. הוא מת בפריז בשנת 1705.

שנים אחדות לאחר מעשה, ייחס פייר ראמו לבושאן את ניסוח חוקי חמש הפוזיציות של הרגליים בבלט קלאסי, ואת חלקו בפיתוח השימוש בזרועות. (יש לזכור, עם זאת, שבניגוד לפוזיציות הרגליים, השימוש בזרועות במחול הבארוקי היה שונה באופן ניכר מן המקובל בבלט). שיטת חוקי הפוזיציות הודפסנ בשנת 1700 על ידי ראול-אוגה פוייה, שפרסם פרטיטורות של כתב מחול, שנודעו בשם "תיווי בושאן-פוייה". פייר ראמו הכניס בו שינויים קלים בשנת 1725, אבל השימוש בו לרישום מחולות לבמה ולאירועים ביתיים נמשך כל המאה ה-18.
שתי כוריאוגרפיות שרדו בעותקי כתב-יד המיוחסים לבושאן: דואט "הנשף" "ריגאדון דה מסייה בושאן" וסולו תיאטרלי לגבר "סרבנד דה מסייה בושאן". הסרבנד חריג בין תפקידי הסולו הקיימים לגברים, משום שעל אף הטכניקה הווירטואוזית שהוא דורש בפירואטים ובשלל צעדי קישוט, אין בו צעדי הקשה באוויר.

== יצירות נבחרות ==
=== עם מולייר ולולי ===
* Les Fâcheux - כריאוגרפיה, הלחנה, ניצוח על התזמורת (1661)
* "הנישואים הכפויים" (1664)
* גם הוא באצילים, בלטים (1669)
* "הנאהבים הנהדרים" (1670)
* "פסיכה", בלטים (1671)
* החולה המדומה, בלטים (1673)

=== כוריאוגרפיה מקורית בשביל פייר פרין ===
* "פומון" (אופרה, 1671)

=== כוריאוגרפיה עם לולי ===
* L'Impatience (קוצר הרוח) (1661)
* ""הולדת ונוס" (1665)
* "אלצ'סטה" (לולי) (1674)
* "אטיס" (לולי) (1676)
* "איזיס" (1677)
* "ניצחון האהבה" avec Pécour (1681)
* "בלט הנעורים" (1686)

== קישורים חיצוניים ==

* 
<div class="mw-content-ltr">
[http://memory.loc.gov/cgi-bin/ampage?collId=musdi&fileName=142/musdi142.db&recNum=0&itemLink=r?ammem/musdibib:@field(NUMBER+@band(musdi+142)) Facsimile of a 1748 edition of Rameau's book] from The Library of Congress "An American Ballroom Companion
* [https://archive.today/20121223213207/http://cesar.org.uk/cesar2/people/people.php?fct=edit&person_UOID=302699 César UK] Excerpt from Grove Dictionary entry on Pierre Beauchamp
</div>.

==הערות שוליים==

קטגוריה:כוריאוגרפים צרפתים
קטגוריה:מלחיני בלט
קטגוריה:רקדנים
קטגוריה:מנהלי בלט
קטגוריה:צרפתים שנולדו במאה ה-17
קטגוריה:צרפתים שנפטרו ב-1705
זנבו אוטומוטיב

זֶנְבוֹ אוטומוטיב (באנגלית: Zenvo Automotive, מוכרת גם כזנבו) היא יצרנית מכוניות ספורט שבסיסה בפרסטו שבאי זילנד שבדנמרק. היא נוסדה בשנת 2004 על ידי טולס ווֹלאָסן.

== היסטוריה ==
המכונית הראשונה שלה הוצגה כאב טיפוס ובדצמבר 2008 הוצגה כזנבו ST1<ref></ref>. מגזין טופ גיר נתן ביקורת רעה על זנבו ST1 עקב תקריות שהתרחשו בעת השימוש במכונית<ref></ref>. באפריל 2018 נקנו שני מדגמים של זנבו על ידי דנים מקומיים, לאחר שמאז הצגת המכוניות לא נקנה אפילו לא דגם אחד בדנמרק היות שהמכוניות של זנבו היו יקרות מדי<ref></ref>.

== דגמים ==
* זנבו ST1 - יוצרה בין השנים 2009 ל-2016.
* זנבו TS1 GT - מיוצרת משנת 2016.
* זנבו TSR - מיוצרת משנת 2016.
* זנבו TSR-S - מיוצרת משנת 2018.

== קישורים חיצוניים ==

* 
* 
* 

== הערות שוליים ==

*
קטגוריה:חברות דניות
קטגוריה:יצרני רכבי ספורט
יחסי גינאה–גרמניה

בניין בברלין בו שוכנות שגרירויות גינאה ו[[רואנדה]]
יחסי גינאה–גרמניה הם היחסים בין גינאה לבין גרמניה.

==היסטוריה==
במהלך המלחמה הקרה היחסים בין גינאה לגרמניה השתנו. גינאה ניתקה את היחסים עם הרפובליקה הפדרלית של גרמניה בין השנים 1970–1975. במהלך תקופה זו היא פיתחה שיתוף פעולה פעיל הרפובליקה הדמוקרטית של גרמניה. בעקבות הבחירות הדמוקרטיות לנשיאות הראשונות בשנת 2010 ובחירות לפרלמנט ב-2013 התייצבו היחסים. היחסים בין ממשלות שתי המדינות התעצמו בשנת 2017 אודות לשיתוף פעולה בין גרמניה כנשיאת ה-G20 וגינאה כיו"ר האיחוד האפריקאי.

הגירה היא כיום נושא חשוב ביחסים עם גינאה. בסוף 2018 חיו בסביבות 16,500 גינאים בגרמניה. על מנת לשפר את שיתוף הפעולה, גם בנוגע להחזרת המהגרים, חתמו שתי הממשלות על הסכם הגירה שנכנס לתוקף בפברואר 2019.

== יחסים כלכליים ==
קיים פוטנציאל לשיפור ביחסים הכלכליים הדו-צדדיים. כמה חברות גרמניות פועלות כיום בגינאה. על פי נתוני משרד הסטטיסטיקה הפדרלי, הסחר הגרמני עם גינאה הסתכם ב-212 מיליון אירו בשנת 2018. באותה שנה ייבאה גרמניה סחורות בשווי 97 מיליון אירו מגינאה, בעיקר בוקסיט. הסכם הגנה על השקעות עם גינאה התקיים מאז 2014. מאז סוף 2017, גינאה הייתה חברה ב-G20 Compact with Africa, יוזמה שמטרתה להרחיב את ההשקעות במגזר הפרטי באפריקה.

== שיתוף פעולה לפיתוח ==
שיתוף הפעולה הפיתוח עם גינאה מתמקד בתחום העדיפות של שירותים חברתיים בסיסיים ומקיף שיתוף פעולה טכני ופיננסי בתחומי החינוך הבסיסי ובריאות. כחלק מתוכנית החינוך הבסיסית וכדי לסייע במאבק בסיבות ההגירה, גרמניה תומכת כיום גם בצעדים לשיפור סיכויי התעסוקה של צעירים בגינאה.

תחומים אחרים של שיתוף פעולה לפיתוח כוללים קידום שלטון תקין בענף הכרייה ושיתוף פעולה עם המגזר העסקי בנושא שותפויות ציבוריות-פרטיות לשיפור תנאי העבודה וניצול טוב יותר של משאבי המים באגן ניגר, כמו גם פרויקט שמטרתו לטפח שיתוף פעולה בין גינאה ומאלי בנושאי גבול.

== נציגויות דיפלומטיות ==
* גרמניה מחזיקה בגינאה שגרירותה בקונאקרי.
* גינאה מחזיקה בגרמניה שגרירות בברלין.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/guinea-node/guinea/209084 יחסי גינאה−גרמניה], באתר משרד החוץ הפדרלי

== הערות שוליים ==
קרולין מקארתי

קרולין מקארתי (באנגלית: Carolyn McCarthy; נולדה ב-6 בינואר 1944) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס הרביעי של מדינת ניו יורק בשנים 1997–2015. מקארתי, חברת המפלגה הדמוקרטית, פרשה מהחיים הפוליטיים לקראת בחירות 2014 בארצות הברית, וכהונתה תמה עם התפזרות הקונגרס ה-113 של ארצות הברית.

== ביוגרפיה ==
מקארתי נולדה בשם קרולין קוּק ברובע ברוקלין שבעיר ניו יורק, וגדל במינאולה (Mineola), קהילה פרוורית בלונג איילנד השוכנת כעשרים קילומטרים מחוץ למנהטן. אביה היה יצרן דודי חימום ואמה עבדה בתאגיד וולוורת' (F. W. Woolworth Company). בצעירותה הייתה מקארתי ספורטאית, ושאפה להתקמצע כמורה לחינוך גופני אך תקוות אלה נגוזו כשאובחנה כסובלת מדיסלקסיה. לאחר שטיפלה בחבר שנפצע בתאונת דרכים גמלה בלבה ההחלטה לעבוד כאחות מוסמכת. מאוחר יותר נישאה והיא ומשפחתה גרו במינאולה.

ב-7 בדצמבר 1993, נספה בעלה דניס ובנה קווין נפצע קשה בפיגוע ירי שהתחולל בתחנת הרכבת הפרוורית "שדרת מרילון" של לונג איילנד השוכנת בכפר "גארדן סיטי", כאשר קולין פרגוסון בן ה-35 פתח באש על נוסעים. פרגוסון הרג שישה ופצע 19 אחרים. מקארתי הגיבה לפשע בפתיחת מערכה ציבורית למען בקרת כלי נשק מחמירה, מה שבסופו של דבר הניע אותה להתמודד אל הקונגרס של ארצות הברית מטעם המפלגה הדמוקרטית. היא ניצחה בפער גדול את חבר הקונגרס דן פריסה , מועמד המפלגה הרפובליקנית. בסרט הטלוויזיה הביוגרפי "התקרית בלונג איילנד" (The Long Island Incident) משנת 1998, גילמה את דמותה של מקארתי השחקנית לורי מטקלף.

מאז 1953 ועד להיבחרה של מקארתי, נהנו הרפובליקנים מדריסת רגל במחוז הקונגרס הרביעי על תצורותיו השונות, אף על פי שבמחוז נסאו נבחרו כל מועמדי המפלגה הדמוקרטית לנשיאות ברציפות מאז הבחירות לנשיאות ארצות הברית 1992. בבחירות 1996 התמודד דן פריסה לתקופת כהונה שנייה בבית הנבחרים. במקביל, מקארתי העידה בשימוע של הקונגרס נגד יוזמה רפובליקנית לבטל את האיסור הפדרלי על נשקי תקיפה (יוזמה שלא הניבה פירות). אחרי שפריסה הצביע בעד הביטול הודיעה מקארתי, אז רפובליקנית מושבעת, כי תתמודד נגדו בבחירות המקדימות. עם זאת, בכירי הרפובליקנים במחוז נסאו נמנעו מלהביע בה תמיכה. לפיכך, בתמיכת המפלגה הדמוקרטית ומפלגות אחרות התמודדה מקארתי נגד פריסה כמועמדת המפלגה הדמוקרטית וביום הבחירות הכלליות גברה עליו בפער בן 17%. צחוק הגורל הוא שבבחירות 1998 ניסו הרפובליקנים, ללא הועיל, להשיב את מקארתי לשורותיהם.

במהלך תקופתה בבית הנבחרים נודעה מקארתי כ"זקנת השבט" של מתנגדי הזכות לשאת נשק בקונגרס וכאחת התומכות הנלהבות ביותר עבור בקרת כלי נשק בארצות הברית. במרוצת הזמן ניסתה להרחיב את תחום עיסוקיה לסוגיות אחרות, אך מעולם לא הצליחה להיפטר לגמרי מתדמיתה כחברת קונגרס שבראש מעינייה נושא אחד בלבד. היא הודתה בכך ואמרה בשנת 2009 כי על אף שהיא ידועה גם בזכות השכלתה והמוניטין שלה במחוז נסאו, היא עדיין "גברת הנשק" ("gun lady"). מקארתי הייתה רשומה כרפובליקנית בטרם התמודדותה הראשונה לקונגרס, חרף הזדהותה עם עמדות המפלגה הדמוקרטית. היא הצביעה עם מפלגתה ב-98.1 אחוזים מהזמן במהלך הקונגרס ה-111.

== קישורים חיצוניים ==

* 

==הערות שוליים==

קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי בית הנבחרים של ארצות הברית ממדינת ניו יורק
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
יחסי אורוגוואי – קוסטה ריקה

יחסי אורוגוואי–קוסטה ריקה הם יחסי החוץ בין קוסטה ריקה לאורוגוואי.

== סקירה כללית ==
מבחינה היסטורית שתי המדינות היו חלק מהאימפריה הספרדית עד תחילת המאה ה-19. כיום שתי המדינות הן חברות מלאות בקבוצת ריו, איגוד האקדמיות ללשון ספרדית, ארגון מדינות אמריקה, ארגון המדינות האיברו-אמריקניות, הקהילה של אמריקה הלטינית והמדינות הקריביות, בקבוצת קיירנס, וב-G77.<ref></ref>

== נציגויות דיפלומטיות ==
* קוסטה ריקה מחזיקה באורוגוואי שגרירות במונטווידאו.<ref>[http://embassy-finder.com/es/costa-rica_in_montevideo_uruguay Embassy of Costa Rica in Montevideo]</ref>
* אורוגוואי מחזיקה בקוסטה ריקה שגרירות בסן חוסה,<ref>[http://embassy-finder.com/es/uruguay_in_san-jose_costa-rica Embassy of Uruguay in San José]</ref> המוסמכת במקביל לבליז וגיאנה.

== קישורים חיצוניים ==

== הערות שוליים ==
יחסי גינאה – הממלכה המאוחדת

יחסי גינאה–הממלכה המאוחדת הם היחסים בין גינאה לבין הממלכה המאוחדת.

== סקירה כללית ==
בריטניה כוננה יחסים דיפלומטיים עם גינאה בשנת 1958, לאחר שהאחרונה קיבלה את עצמאותה מצרפת. שתי המדינות משתפות פעולה בארגונים בינלאומיים, ובכלל זה באו"ם. באמצעות תמיכה במסחר ובהשקעות בריטניה מעודדת בגינאה דמוקרטיה, זכויות אדם וממשל טוב.

== נציגויות דיפלומטיות ==
* בריטניה מחזיקה בגינאה שגרירותה בקונאקרי.
* גינאה מחזיקה בבריטניה שגרירות בלונדון.

==קישורים חיצוניים==

== הערות שוליים ==
יחסי אורוגוואי–קולומביה

יחסי אורוגוואי–קולומביה הם יחסי החוץ בין הרפובליקה של קולומביה והרפובליקה המזרחית של אורוגוואי.

== סקירה כללית ==
מבחינה היסטורית שתי המדינות היו חלק מהאימפריה הספרדית עד תחילת המאה ה-19. כיום שתי המדינות הן חברות מלאות בקבוצת ריו, האיחוד הלטיני, ALADI, איגוד האקדמיות ללשון הספרדית, ארגון מדינות אמריקה, ארגון המדינות האיברו-אמריקניות, הקהילה של אמריקה הלטינית והמדינות הקריביות, איגוד האומות הדרום אמריקאיות, קבוצת קיירנס ו-G77.<ref></ref>

== נציגויות דיפלומטיות ==
* קולומביה מחזיקה באורוגוואי שגרירות במונטווידאו.<ref>[http://embassy-finder.com/es/colombia_in_montevideo_uruguay Embassy of Colombia in Montevideo]</ref>
* אורוגוואי מחזיקה בקולומביה שגרירות בבוגוטה<ref>[http://www.embajada-consulado.com/embajadas-de-uruguay_en_colombia.html Embassy of Uruguay in Bogotá]</ref> וקונסוליה בסנטיאגו דה קאלי.<ref>[http://www.embajada-consulado.com/consulados-de-uruguay_en_colombia.html Consulate of Uruguay in Cali]</ref>

== קישורים חיצוניים ==

== הערות שוליים ==